《方吉人副帅扈从木兰有怀却寄 其二》
清代·朱伦瀚

纷纷猎骑带禽归，应识诗囊与众违。马上吟怀随嶂远，月中笔阵逐鸿飞。

寒生红叶霜千树，梦绕青镫火一围。拟借床头云满瓮，为酬佳句款荆扉。

作者简介：（1680—1760）山东历城人，隶汉军正红旗，字涵斋，又字亦轩，号一三。康熙五十一年武进士，选三等侍卫。乾隆间官至正红旗汉军副都统。善指头画，得其舅高其佩法，朝鲜国王曾遣使高价乞画。兼工诗文。有《闲青堂集》。